CELEX: 62012CN0271
Language: da
Date: 2012-06-01 00:00:00
Title: Sag C-271/12: Anmodning om præjudiciel afgørelse indgivet af Cour d’appel de Mons (Belgien) den 1. juni 2012 — Petroma Transports SA, Martens Energie SA, Martens Immo SA, Martens SA, Fabian Martens, Geoffroy Martens og Thibault Martens mod État belge

11.8.2012   
            
            
               DA
            
            
               Den Europæiske Unions Tidende
            
            
               C 243/8
            
         Anmodning om præjudiciel afgørelse indgivet af Cour d’appel de Mons (Belgien) den 1. juni 2012 — Petroma Transports SA, Martens Energie SA, Martens Immo SA, Martens SA, Fabian Martens, Geoffroy Martens og Thibault Martens mod État belge
   (Sag C-271/12)
   2012/C 243/15
   Processprog: fransk
   
      Den forelæggende ret
   
   Cour d’appel de Mons
   
      Parter i hovedsagen
   
   
      Sagsøgere: Petroma Transports SA, Martens Energie SA, Martens Immo SA, Martens SA, Fabian Martens, Geoffroy Martens og Thibault Martens
   
      Sagsøgt: État belge
   
      Præjudicielle spørgsmål
   
   
               1)
            
            
               Må en medlemsstat nægte afgiftspligtige aftagere af tjenesteydelser ret til fradrag, når de pågældende er i besiddelse af mangelfulde fakturaer, som dog er blevet suppleret ved fremlæggelse af oplysninger, der har til formål at bevise de fakturerede transaktioners faktiske gennemførelse, deres art og beløbet på dem (aftaler, rekonstruktion af tal på grundlag af indberetningerne til det nationale kontor for social sikring, oplysninger om den involverede koncerns funktionsgang, m.m.)?
            
         
               2)
            
            
               Bør en medlemsstat, der på grund af unøjagtige fakturaer nægter en afgiftspligtig aftager af tjenesteydelser ret til fradrag, fastslå, at fakturaerne i givet fald også er for upræcise til at tillade betaling af merværdiafgift (moms)? Er medlemsstaten følgelig forpligtet til at refundere den moms, som er blevet betalt til medlemsstaten for at sikre princippet om momsens neutralitet, til de selskaber, der leverede de således anfægtede tjenesteydelser?